Bispedømmet Tyler i Texas.
**Joseph Edward Strickland** (født 31. oktober 1958 i Fredericksburg i Texas i USA) er en amerikansk katolsk prelat som er biskop emeritus av Tyler.

Liv og virke
------------

### Bakgrunn

Joseph Strickland ble født i Fredericksburg i Texas, og som lite barn flyttet han med familien til Atlanta i Texas, er foreldrene var grunnleggende medlemmer av *St. Catherine of Siena Catholic Parish*. Strickland gikk på *Holy Trinity Seminary* i Irving i Texas.

### Prest

Biskopen av Lubbock, Michael Jarboe Sheehan, ordinerte ham til diakon den 8. desember 1984, og biskopen av Dallas, Thomas Ambrose Tschoepe, ordinerte ham til prest den 1. juni 1985 i kirken *Saint Monica* i Dallas. Han ble med tiden sogneprest i Tyler, den gang øst i bispedømmet Dallas. 

Han ble inkardinert i presteskapet til bispedømmet Tyler da det ble opprettet ved utskillelse fra bispedømmene Dallas, Beaumont, og Galveston-Houston den 24. februar 1987. I mars 1987 utnevnte biskop Charles Edwin Herzig ham til første kallsdirektør for Tyler .Han var også tidvis tilknyttet *Sacred Heart Parish* i Nacogdoches og *St. Michael Parish* i Mount Pleasant.

I 1992 ble Strickland sendt av biskop Edmond Carmody til kirkerettsstudier ved Catholic University of America i Washington, D.C. der han tok lisensiatsgraden i 1994. Tilbake i Texas ble han rettsvikar for bispedømmet og rektor for *Cathedral of the Immaculate Conception*. 

Strickland ble utnevnt til apostolisk administrator av bispedømmet fra mars 2000 til januar 2001, da den utnevnte nye biskop av Taylor, Álvaro Corrada del Río, ble innført i sitt embede. I 2010 ble Strickland igjen utnevnt til apostolisk administrator da biskop Corrada dro til sin nye bispestol på Porto Rico i 2011.

### Biskop av Tyler

Pave Benedikt XVI utnevnte ham til biskop av Tyler den 29. september 2012. Han ble bispeviet av erkebiskopen av Galveston-Houston, kardinal Daniel DiNardo, i Caldwell Auditorium i Tyler den 28. november samme år; medkonsekratorer var Álvaro Corrada del Rio S.J. biskop av Mayagüez, og Michael Jarboe Sheehan, erkebiskop av Santa Fe.

Ved bekjentgjøringen av utnevnelsen kalte Vatikanradioen Strickland for en del av «Nord-Amerikas nye generasjoner av prestebloggere» for sin *Running Priest Blog*. Han var en ivrig løper og gjennomførte en rekke løp i East Texas-området, derav bloggens navn.

I september 2013, mens de deltok på et kurs for nyutnevnte biskoper i Roma, fikk Strickland og Fargos biskop John Thomas Folda hepatitt A etter å ha spist forurenset mat.

Biskop Strickland er en energisk forsvarer av den katolske kirkes lære om ekteskapet, menneskelivet og religionsfriheten. Den 4. november 2012 ledet han et offentlig møte og forbønn i Tyler sentrum, og ba de troende om å vende seg til Gud før valget. I et bidrag i  *Tyler Morning Telegraph* uttalte han: «De grunnleggende sannheter som en gang var og fortsatt burde være grunnlag for vårt samfunn blir stadig satt på prøve. Jeg tror valget 6. november representerer en stor forpliktelse for oss alle som et troens folk å reflektere alvorlig over hva vi tror og hvordan disse trossannheter bør nedfelles i våre lover og støttes av våre ledere».

Han utnevnte Michael Emile Mahfood, grunnlegger av M7-gruppen, et tjenesteselskap som da administrerte over tusen nettsteder, til leder av bispedømmets finansråd.

Innenfor det amerikanske episkopat er Strickland en av de hardeste kritikerne av forskjellige avgjørelser tatt av pave Frans. Sommeren 2023 forordret Den hellige stol en visitas til bispedømmet Tyler, hvoretter Strickland kom til Roma for diskusjoner med prefekten for Bispedikasteriet, erkebiskop Robert F. Prevost. Visitasen ble foretatt av to amerikanske biskoper: Biskop Dennis Joseph Sullivan av Camden i New Jersey, og emeritert biskop Gerald Frederick Kicanas av Tucson i Arizona.

På spørsmål fra media uttalte Strickland at han ikke ønsket å frivillig søke om tidlig fratreden fra sitt bispedømme. Den 9. november ble han oppfordret til å søke avskjed, i følge kardinal DiNardo, men avviste dette.

Den 11. november 2023 fjernet pave Frans Strickland fra embedet som biskop av Tyler uten offentlige opplysende kommentarer. Han utnevnte samtidig Austins biskop Joe S. Vasquez til apostolisk administrator av Taylor.

Verker
------

* *Light and Leaven: The Challenge of the Laity in the Twenty-First Century*, 2020

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Erkebiskop James Joseph Byrne (1908–1996) \*1947
* Biskop Lawrence Donald Soens (1926–2021) \*1983
* Kardinal Daniel Nicholas DiNardo (1949–) \*1997
* Biskop *Joseph Edward Strickland* (1958- ) \*2010

Referanser
----------

1. ↑  «Vicar general of Diocese of Tyler, Texas, named its bishop». *National Catholic Reporter* **(engelsk)**. Arkivert fra originalen 21. juli 2023. Besøkt 21. juli 2023.
2. ↑  «Msgr. Strickland». Diocese of Tyler. Arkivert fra originalen 2. desember 2013. Besøkt 5. oktober 2012.
3. ↑  Kathy Shiffer: *Oh My Gosh! A Second American Bishop Has Contracted Hepatitis A!* Patheos.com, 20. november 2013
4. ↑  «Arkivert kopi». Arkivert fra originalen 4. mars 2016. Besøkt 11. november 2023.
5. ↑  «Bischof Strickland lehnt Rücktritt ab – auch wenn Papst darum bittet». katholisch.de. 14. september 2023. Besøkt 11. november 2023.
6. ↑  «Sollevamento del Vescovo di Tyler (U.S.A.) e nomina dell’Amministratore Apostolico». *Tägliches Bulletin* **(italiensk)**. Presseamt des Heiligen Stuhls. 11. november 2023. Besøkt 11. november 2023.
7. ↑  www.catholic-hierarchy.org stric, lest 11. november 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF
 |